
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 76
                                                              din 25 aprilie 2019
privind modificarea Anexei nr. 1 a Hotărârii Consiliului Local Sighișoara nr. 269/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită

           Consiliul Local al Municipiului Sighişoara, întrunit în ședință ordinară, 
           Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 10.181/10.04.2019, în baza prevederilor art. 33 din Legea nr. 393/2004 privind Statutul aleșilor locali, cu modificările și completările ulterioare, raportate la prevederile art. 45 alin. (6) din Legea nr. 215/2001 privind administrația publică locală, republicată, cu modificările și completările ulterioare;

Având în vedere prevederile Hotărârii Consiliului Local Sighișoara nr. 269/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită;

Ținând cont de prevederile art. 489 alin. (5), (6), (7) și (8) coroborate cu cele ale art. 456 din Legea nr. 227/2015 privind Codul fiscal, cu modificările și completările ulterioare, ale pct. 168 din H.G. nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare; 

Văzând prevederile Hotărârii Consiliului Local Sighișoara nr. 201/28.12.2017 privind stabilirea impozitelor și taxelor locale pentru anul 2018, cu precădere cele ale anexei nr. 10 din Hotărârea Consiliului Local Sighișoara nr. 201/28.12.2017 cu privire la Regulamentul privind stabilirea condițiilor de majorare a impozitului pe clădirile și terenurile neîngrijite de pe raza Municipiului Sighișoara;

Luând în considerare Nota internă cu nr. 9.296/IX/02.04.2019 a Arhitectului Șef, din care rezultă faptul că responsabilitatea pentru imobilul neîngrijit revine doar unor coproprietari ai imobilului, sens în care, se solicită modificarea Hotărârii Consiliului Local Sighișoara nr. 269/20.12.2018 și stabilirea doar în sarcina acelor coproprietari a căror responsabilitate le revine pentru imobilul neîngrijit, a majorării impozitului cu 500% pentru acesta;

Având în vedere Raportul de specialitate cu nr. 10.180/IV/1/10.04.2019 al Biroului Impozite și Taxe, prin care se propune modificarea Anexei nr. 1 a Hotărârii Consiliului Local Sighișoara nr. 269/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită, în sensul majorării cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită, obligație care să fie stabilită doar în sarcina acelor coproprietari a căror responsabilitate le revine pentru imobilul neîngrijit;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 27, art. 36 alin. (2) lit. b), alin. (4) lit. c) coroborat cu prevederile art. 45 alin. (2) lit. c) și a art. 115 alin. (1) lit. b) din Legea nr. 215/2001 a administrației publice locale, republicată, cu modificările și completările ulterioare,

              H O T Ă R Ă Ş T E:

Art. 1. Se aprobă modificarea Anexei nr. 1 a Hotărârii Consiliului Local Sighișoara nr. 269/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită, potrivit anexei la prezenta hotărâre.

Art. 2. Ca o consecință a prevederilor art. 1 din prezenta hotărâre se aprobă majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Horia Teculescu, nr. 60, ca urmare a constatării stării tehnice de clădire neîngrijită, aparținând proprietarilor identificați în anexa, care face parte integrantă din prezenta hotărâre.

Art. 3.  Clădirea situată în Municipiul Sighișoara, str. Horia Teculescu, nr. 60, se încadrează în categoria clădirilor neîngrijite, prin constatarea stării tehnice necorespunzătoare, în baza criteriilor stabilite prin regulamentul aprobat prin Hotărârea Consiliului Local Sighișoara nr. 201/28.12.2017.

            Art. 4. Cu ducerea la îndeplinire a prevederilor prezentei hotărâri se încredinţează Biroul Impozite și Taxe din cadrul Municipiului Sighișoara. 

Art. 5. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Marcu Gheorghe       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Biroul Impozite și Taxe;

  1 ex. Direcția Generală Arhitect Șef;
  1 ex. doamna Rost Andrea Bettina și domnul Wulkesch Ioan.

10 ex.
B.A.                      
